钦定古今图书集成/明伦汇编/宫闱典/第128卷 > 韩宝业
## 钦定古今图书集成/明伦汇编/宫闱典/第128卷 > 韩宝业

按《北史恩幸传》：“齐诸宦者韩宝业、卢勒叉、齐绍、秦子
征，并神武旧左右，唯阁内驱使，不被恩遇。历天保、皇
建之朝，亦不至宠幸，但渐有职任。宝业至长秋卿，勒
叉等或为中常侍。武成时有曹文摽、夏侯通、伊长游、
鲁恃伯、郭沙弥、邓长颙及宝业辈，亦有至仪同食干
者。”唯长颙武平中任参宰相，干预朝权。如宝业及勒
叉、齐绍子征，后并封王，俱自收敛，不过侵暴。又有陈
德信亦参时宰，与长颙并开府封王，俱为侍中、左右
光禄大夫，领侍中。又有潘师子、崔孝礼、刘万通、研、胥
光弁、刘通远、王弘远、王子立、王元昌、高伯华、左君才、
能纯陁宫锺馗、赵野叉、徐世凝、苟子溢、斛子慎、宋元
宾、康德汪，并于后主之朝肆其奸佞，败政虐人，古今
未有。多授开府，罕止仪同，亦有加光禄大夫，金章紫
绶者，多带甲。侍中、中常侍，此二职乃至数十人。𢘆出
入门禁，往来园苑，趋侍左右，通宵累日。承候颜色，竞
进谄谀，发言动意，多会深旨。一戏之赏，动逾巨万；丘
山之积，贪吝无厌。犹以波斯狗为仪同、郡君，分其干
禄。神兽门外有朝贵憩息之所，时人号为“解卸厅。”诸
阉或在内多日，暂放归休。所乘之马，牵至神兽门阶，
然后升骑，飞鞭竞走，十数为群，马尘必坌。诸贵爰至
唐、赵、韩、骆，皆隐厅趋避，不敢为言。齐、卢、陈、邓之徒，亦
意属尚书卿尹。宰相既不为致言，时主亦无此命，唯
以工巧矜功，用长颙为太府卿焉。